

 REPUBLIKA HRVATSKA

 ZAGREBAČKA ŽUPANIJA

**OPĆINA KLOŠTAR IVANIĆ**

 **OPĆINSKO VIJEĆE**

KLASA: 021-01/17-01/10

URBROJ: 238/14-01-17-10

Kloštar Ivanić, 26.10.2017.

 **ZAPISNIK**

Sa 4. sjednice Općinskog vijeća Kloštar Ivanić, održane dana 26.10.2017. godine s početkom u 16,15 h u Općinskoj vijećnici u Kloštru Ivaniću, Školska 22 – I kat. Sjednici predsjedava predsjednik Općinskog Vijeća, Krešimir Bunjevac. Zapisnik vodi Lidija Zubatović , referent za poslove samouprave i administrativni referent.

Sjednica je javna.

**PRISUTNI VIJEĆNICI I VIJEĆNICE:** Krešimir Bunjevac, Josip Vrbat, Mislav Lukša, Damir Kašnar, Dragan Vuković, Jelena Lacković Žertuš, Dražen Božić, Nenad Kukec, Denis Duvnjak, Danijela Bardić

Miljenko Majdek, pridružuje se u 16:35

Jozo Vuković – pridružuje se u 16:45
Božidar Balenović – pridružuje se u 16:45

Ivan Novak pridružuje se u 17:55

Josip Tučkorić – pridružuje se u 18:40

**OSTALI PRISUTNI:**

Željko Filipović – načelnik Općine Kloštar Ivanić

Branko Šafran – zamjenik načelnika Općine Kloštar Ivanić

Predstavnici Obiteljskog radija Ivanić – Vesna Gregčević Jelica,Josip Vasilj
Sanela Đura – Pročelnica Jedinstvenog Upravnog odjela

Lidija Zubatović - referent za lokalnu samoupravu i administrativni referent

Marko Miletić – predstavnik Regionalne energetske agencije Sjeverozapadne Hrvatske,

Sanja Radošević – direktorica „IVAKOP“ d.o.o. ,

Grozdana Jakovljević- ravnateljica Dječjeg vrtića Kloštar Ivanić,

Dražen Malec – ravnatelj Pučkog otvorenog učilišta,

Radojka Šporer – direktorica Obiteljskog radija Ivanić d.o.o.,

Tomislav Masten – direktor Vodoopskrbe i odvodnje Zagrebačke županije

Vjekoslav Broz – voditelj Vodopskrbe i odvodnje Ivanić Grad

Predsjednik Općinskog vijeća, Krešimir Bunjevac otvara raspravu o zapisniku sa 3. sjednice Općinskog vijeća.
Utvrđeno je da se nitko ne javlja za riječ i daje se zapisnik sa 3. sjednice na glasanje.

**U vijećnici je prisutno 10 vijećnika, te se utvrđuje da postoji kvorum.**

Sa 8 glasova „za“ i 2 suzdržana glasa usvaja se zapisnik sa 3. sjednice Općinskog vijeća.

 **D n e v n i r e d :**

* **Aktualni sat**

**1. Informacija uz prezentaciju o projektu NEWLIGHT i donošenje Zaključka,**

 **Prezentator: predstavnik Regionalne energetske agencije Sjeverozapadne Hrvatske**

2. Izvješće o poslovanju trgovačkog društva IVAPLIN d.o.o. za 2016. godinu te informacija o

 trenutnom stanju društva i donošenje Zaključka,

 Izvjestitelj: direktor g. Darko Rupčić

3. Izvješće o poslovanju trgovačkog društva IVAKOP d.o.o. za 2016. godinu te informacija o

 trenutnom stanju društva i donošenje Zaključka,

 Izvjestitelj: direktorica gđa. Sanja Radošević

4. Izvješće o poslovanju Obiteljskog radija Ivanić d.o.o. za 2016. godinu te informacija o

 trenutnom stanju i donošenje Zaključka,

 Izvjestitelj: direktorica gđa. Radojka Šporer,

5. Izvješće o poslovanju trgovačkog društva VODOOPSKRBA I ODVODNJA

 ZAGREBAČKE ŽUPANIJE d.o.o. za 2016. godinu te informacija o trenutnom stanju

 društva i donošenje Zaključka,

 Izvjestitelj: direktor g. Tomislav Masten,

6. Razmatranje Izvješća o radu knjižnice Kloštar Ivanić za razdoblje 01.01. – 31.12.2016. godine i

 donošenje Zaključka,

 Izvjestitelj: ravnatelj Dražen Malec

**7. Informacija o Polugodišnjem obračunu Financijskog plana Dječjeg vrtića**

 **Kloštar Ivanić za prvo polugodište 2017. godine i donošenje Zaključka,**

 **Izvjestiteljica: ravnateljica Dječjeg vrtića gđa. Grozdana Jakovljević**

**8. Rasprava o prijedlogu i usvajanje Polugodišnjeg izvještaja o izvršenju Proračuna**

 **Općine Kloštar Ivanić za razdoblje od 01. siječnja do 30. lipnja 2017. godine,**

 **Izvjestitelj: općinski načelnik**

**9. Podnošenje Izvješća o radu Općinskog načelnika Općine Kloštar Ivanić za razdoblje**

 **01.01.2017. – 30.06.2017. godine i donošenje Zaključka,**

 **Izvjestitelj: općinski načelnik**

10.Rasprava o prijedlogu i donošenje Odluke o odabiru najpovoljnije ponude za obavljanje

 komunalne djelatnosti „INVESTICIJSKO ODRŽAVANJE CESTA U ZIMSKIM

 UVJETIMA – ZIMSKA SLUŽBA” na području Općine Kloštar Ivanić na temelju

 ugovora,

 Predlagatelj: općinski načelnik,

11.Rasprava o prijedlogu i donošenje Odluke o II. izmjenama i dopunama Odluke o

 utvrđivanju mjerila za naplatu usluga Dječjeg vrtića Kloštar Ivanić od roditelj – korisnika

 usluga,

 Predlagatelj: općinski načelnik,

12. Rasprava o prijedlogu i donošenje Odluke o imenovanju zamjenika člana Skupštine –

 predstavnika Općine Kloštar Ivanić u Lokalnoj akcijskoj grupi Moslavina,

 Predlagatelj: općinski načelnik,

13. Rasprava o prijedlogu i donošenje Odluke o kratkoročnom zaduženju Općine Kloštar

 Ivanić kod privredne banke Zagreb d.d.,

 Predlagatelj: općinski načelnik

14. Razno

Mislav Lukša predlaže da se aktualni sat pomakne iza točke 7. radi prisutnosti izlagača po predloženim točkama.

U dnevnom redu nema uvrštene točke „umanjenje komunalne naknade i vodne naknade za vatrogasce , zašto ta točka nije na dnevnom redu, ako je niste uvrstili temeljem čega nije uvrštena u dnevni red .

Postoji zapis gdje je bilo obećanje da će to biti riješeno na jesen, pa možda se može nešto u raspravi modificirati ili nešto napraviti za naše vatrogasce u idućoj godini.

Molim da se ta točka uvrsti i raspravi.

Krešimir Bunjevac: Pravna služba je prošli puta detaljno obrazložila da nema potrebe za tim jer se komunalna naknada ukida.

Daje se na glasanje prijedlog vijećnika Mislava Lukše da se točke od 1.do 7. stave prije aktualnog sata

Jednoglasno se usvaja prijedlog.

Daje se na glasanje prijedlog da se točka 2.povuče s dnevnog reda današnje sjednice jer je izvjestitelj , direktor Rupčić spriječen prisustvovati sjednici radi zdrastvenih razloga.

Jednoglasno se usvaja prijedlog.

Daje se na glasanje cjelokupni dnevni red sa izmjenama.

Jednoglasno se usvaja predloženi dnevni red.

 T o č k a 1.

 **Informacija uz prezentaciju o projektu NEWLIGHT i donošenje Zaključka,**

 **Prezentator: predstavnik Regionalne energetske agencije Sjeverozapadne Hrvatske, Marko Miletić,kroz prezentaciju upoznaje prisutne o projektu NEWLIGHT.**

U sklopu europskog projekta NEWLIGHT, Akcijskim planom rekonstrukcije, modernizacije i upravljanja sustavom javne rasvjete provedena je analiza trenutnog stanja sustava uz naglasak na visinu očekivanih operativnih troškova tijekom slijedećih deset godina te potreba za kapitalnim ulaganjima u modernizaciju. Svrha provedbe analize utvrđivanje je prosječenog godišnjeg operativnog troška javne rasvjete, ali i definiranja modela financiranja. Sukladno analizi Izvješća o provedenom energetskom pregledu sustava javne rasvjete, potencijal ostvarenja energetskih i troškovnih ušteda modernizacijom sustava iznosi do 70%. Također, sukladno zakonskom okviru velika većina postojećeg sustava javne rasvjete, zbog svojih tehničkih karakteristika, ne predstavlja održivo rješenje (sukladno obvezi povlačenja određenih tipova izvora svjetlosti temeljem Uredbe europske komisije (EC 245/2009)). Prema predmetnoj Uredbi, Republici Hrvatskoj zabranjuje se uvoz visokotlačnih živinih izvora svjetlosti (VTF) i visokotlačnih zamjenskih natrijevih izvora svjetlosti (NaVT) od svibnja 2015. godine, dok se do isteka zaliha dopušta trženje. Poradi činjenice da se na tržištu više neće moći nabavljati zamjenski izvor svjetlosti tj. neće moći osigurati funkcionalnost svjetiljki, JLS biti će primorane modernizirati rasvjetu ulažući u nabavu novih svjetiljki. Prema podacima iz Izvješća o provedenom energetskom pregledu razvidno je da su oko 5% rasvjetnih mjesta izvedeni s visokotlačnim živinim ili zamjenskim natrijevim izvorima svjetlosti, odnosno izvorima koji su sukladno Uredbi, stavljene izvan tržišta Europske unije.

U svrhu provedbe modernizacije i rekonstrukcije sustava javne rasvjete, provedena je analiza trenutno dostupnih izvora financiranja kao što su izvorni proračunski rashod, kreditno zaduženje (HBOR) te ESCO modeli financiranja (ugovor o energetskom učinku-EPC te javno-privatno partnerstvo-JPP). Kako trenutno nisu poznati uvjeti dodjele financijske pomoći iz ESI fondova, predmetni efekti subvencioniranja nisu se razmatrali.

Sukladno provedenim analizama i korištenim pretpostavkama, po modernizaciji sustava javne rasvjete neizbježno je povećanje rashoda Općine Kloštar Ivanić. U slučaju financiranja rekonstrukcije cjelokupnog sustava putem proračunskog zaduženja kreditom HBOR-a (97% sustava - 1.258 svjetiljki), investicija iznosi oko 2.900.000 HRK. Povećanje godišnjeg rashoda (operativnih troškova) nakon otplate godišnjeg anuiteta kredita te troškova električne energije i održavanja iznosi oko 30.000 HRK u slučaju zadržavanja postojećeg režima rada (polunoćni režim rada), odnosno povećanje godišnjeg rashoda od oko 70.000 HRK u slučaju cjelonoćnog režima rada (veći broj sati rada u odnosu na trenutni no sukladan sigurnosnim standardima). Zadržavanje rashoda na istoj razini kao i prije rekonstrukcije, odnosno otplata godišnjeg anuiteta kredita iz ostvarenih ušteda moguća je isključivo na 45% sustava javne rasvjete. Nedostatak tradicionalnog modela financiranja leži u činjenici kako Općina u potpunosti snosi rizik funkcionalnosti i raspoloživosti ugrađenih svjetiljki kao i rizik dosezanja projektiranih energetskih i troškovnih ušteda kao rezultata modernizacije.

Financiranjem modernizacije cjelovitog sustava javne rasvjete (97% sustava - 1.258 svjetiljki) putem Ugovora o energetskom učinku EPC naknada iznosila bi oko 420.000 HRK. U slučaju zadržavanja postojećeg režima rada (polunoćni režim rada) procjenjuje se povećanje Općinskih rashoda na godišnjoj razini za oko 120.000 HRK, odnosno povećanje godišnjeg rashoda od oko 160.000 HRK nakon otplate svih troškova (električna energija, održavanje i EPC naknada) u slučaju cjelonoćnog režima rada. Prednost Ugovora o energetskom učinku očituje se u prijenosu svih tehnoloških rizika opreme (kvarovi opreme, dostupnost zamjenskih dijelova, nepostizanje garantiranih troškovnih ušteda i dr.) na privatnog partnera (ESCO tvrtku) te činjenici da se ovim modelom JLS smije zadužiti i više od dozvoljenih 20%. Nedostatak ovog modela leži u činjenici kako nisu u potpunosti preneseni rizici funkcionalnosti sustava javne rasvjete poradi ograničenja da se u EPC modelu ne ugovara održavanje sustava javne rasvjete i opskrba električnom energijom.

Financiranje putem modela Javno-privatnog partnerstva Općina prenosi većinu rizika sustava javne rasvjete privatnom partneru, što među ostalim uključuje održavanje sustava javne rasvjete i podmirenje troškova električne energije nakon rekonstrukcije. Provedena analiza pokazala je kako bi godišnja naknada u navedenom slučaju bila oko 760.000 HRK. S obzirom da su postojeći troškovi sustava javne rasvjete oko 400.000 HRK, rashodi Općine povećali bi se za oko 360.000 HRK.

Sukladno Sporazumu i Dodatku I Sporazuma o provedbi projekta rekonstrukcije i gradnje sustava javne rasvjete, sklopljenog između Općine i Zagrebačke županije u 2015. godini, a kojim je Općina pristupila projektu NEWLIGHT, Općina se obvezala na provedbu rekonstrukcije i modernizacije sustava javne rasvjete (sukladno odredbama članka 3. Sporazuma) do kraja 2018. godine. Sukladno ukupnim utrošenim sredstvima pripreme projekta u iznosu od 77.590 HRK Općina je dužna realizirati minimalnu investiciju u javnoj rasvjeti u iznosu od 1.550.000 HRK.

**Sukladno svemu navedenom, preporučuje se nastavak aktivnosti na pripremi provedbe modernizacije sustava javne rasvjete putem modela Ugovora o energetskom učinku na 97% obuhvatu sustava javne rasvjete Općine Kloštar Ivanić.**

U sklopu projekta NEWLIGHT, Zagrebačka županija uz stručnu pomoć Regionalne energetske agencije Sjeverozapadne Hrvatske, osigurala je svu pravnu i tehničku pomoć za pripremu i provedbu postupka nadmetanja po modelu Ugovora o energetskom učinku što uključuje izradu cjelokupne natječajne dokumentacije i EPC Ugovora, provedbu postupka javne nabave u ime Općine, te praćenje i verifikaciju izvedenih radova i usluga.

**Otvara se rasprava.**

**Mislav Lukša: Planira se da će se po izvedbi cijelog projekta i energetske učinkovitosti na koncu plaćati veću cijenu na godišnjoj razini el.energije nego što trenutno imamo.**

**Možda bi trebalo napraviti model da nam tvrtka ESCO u tom periodu sa nekim kreditom premosti (10 god) dok čekamo isplativost projekta.**

**Ulažemo u novu tehnologiju koja bi rezultirala uštedama, 400.000,00 kn godišnje el. energije i sad ćemo plaćati više od 50.000,00 kn kada se izvede instalacija najnovije javne rasvjete.**

**Sve što nas u ovom času dovodi u dodatno zaduženje je teško.**

**Model zamjene rasvjete 1 na 1 nisam suglasan za to jer u našoj općini imamo puno mjesta gdje nam fali npr. ul. Kralja Tomislava, puno odvojaka.**

**U objedinjenoj nabavi neka se ide kompletno u izgradnju gdje fali rasvjetnih tijela, tada će biti i jeftinije. Neki rokovi listopad 2017. su gotovi, ali ako načelnik donese Odluku da se ide u projekt, vijeće može sad donijeti Odluku da prihvaća pristupanje projektu.**

**Marko Miletić: Očekivano povećanje rashoda nakon modernizacije predviđa 120.000 kn., nakon modernizacije po nekom konzervativnom pristupu radi se o nekoj procijenjenoj vrijednosti javne nabave.**

**Tek kad se raspiše postupak javne nabave i otvore ponude očekuje se i 15 % niža ponuda manje tako da ne znači da bi to bilo 120.000,00 kn već bi to moglo iznositi nekih 50.000.00 kn povećanja troškova. Povećanje rashoda radi povećanja standarda.To nije ugovor o izvođenju radova već ugovor o energetskoj usluzi.**

**Da se usluga može pratiti Ugovor o energetskoj usluzi podrazumijeva definiranje minimalnih standarda koje mi očekujemo.**

**U analizi je uključeno zadovoljavanje minimalnih svjetlotehničkih uvjeta išli smo modelom što će zadovoljiti minimalne standarde.**

**Povećanje troškova u odnosu na postojeće radi povećanja standarda. Povećanjem rasvjetnih tijela mi se moramo pokriti sa ostvarenim uštedom. Povećanjem rasvjetnih tijela iziskuje povećanje investicije i smanjenje troškovnih ušteda, odnosno povećanje troškova energije zbog novih potrošača. Provedbom modernizacije po tom modelu dodavanjem novih rasvjetnih tijela taj trošak ne bi bio 50.000,00 do 120.000,00 već bi bio znatno veći.**

**Na Vama je da odlučite koji model želite, sve je provedivo, samo je potrebno voditi računa o troškovima.**

**Mislav Lukša: Ako uspijemo u javnoj nabavi postići trošak od 15 % pali bi na trošak od 50.000,0o kn.**

**120 novih rasvjetnih tijela bi nas koštalo 50.000,00 kn. Možemo u toj razlici gdje bi ušparali u javnoj nabavi nabavitii rasvjetnih tijela a da budemo još uvijek u konzervativnoj procjeni.**

**Ukoliko uspijemo postići uštedu u javnoj nabavi da se pokuša dogovoriti da se u tom postotku investira u nova rasvjetna tijela.**

**Marko Miletić: Kod povećanja rasvjetnih tijela povećava se investicija i povećavaju se troškovi. Potrebno je provesti analizu. Naša uloga je da pomognemo u provedbi Vaših ideja. Potrebno je pokrenuti investiciju.**

**Načelnik Željko Filipović: Ova prezentacija je bila prezentirana i na Odboru za komunalnu djelatnost. Moj prijedlog je vidjeti i druge mogućnosti i varijante. Nisam da se ulazi u nova zaduženja dok se ne sagleda mogućnost sa novim Proračunom za 2018. Za sada neka ovo bude samo upoznavanje i sagledavanje što to znači za Općinu Kloštar Ivanić.**

**Zatvara se rasprava.**

**Krešimir Bunjevac: Informacija je primljena na znanje i daje isti prijedlog na glasanje.**

**Jednoglasno se donosi**

 Z A K L J U Č A K

 o projektu NEWLIGHT

 I.

Općinsko vijeće primilo je informaciju uz prezentaciju predstavnika Regionalne energetske agencije Sjeverozapadne Hrvatske o projektu NEWLIGHT na znanje.

 II.

Zaključak stupa na snagu danom donošenja, a objaviti će se u Glasniku Zagrebačke županije.

 **T o č k a 2.**

Izvješće o poslovanju trgovačkog društva IVAKOP d.o.o. za 2016. godinu te informacija o

trenutnom stanju društva i donošenje Zaključka,

**Izvjestitelj: direktorica gđa. Sanja Radošević** upoznaje prisutne sa Izvješćem o poslovanju trgovačkog društva „IVAKOP“ d.o.o za 2016. Godinu.

**Financijski pokazatelji**

Društvo bilježi pozitivni rezultat poslovanja drugu godinu za redom.

30.04.17. je prestala s radom djelatnost opskrbe toplinske energije (zatvorena Toplana) te je navedeno vidljivo iz pada prihoda i rashoda u odnosu na 2015.g.

Fin. izvještaji su usvojeni od strane NO i Skupštine društva te javno objavljeni.

Ostvareni prihodi u 2016.g.:

Prihod 7.654.385 kn

Rashod 7.557.614 kn

Rezultat – dobit 96.771 kn

**Sakupljene količine komunalnog otpada – pozitivni trendovi u gospodarenju otpadom**

Nastavlja se trend pada količina koje se odlažu na odlagalište otpada Tarno:

Sakupili smo ukupno u 2016.g. 5.210 tona MKO

Odložili smo ukupno u 2016.g. 4.680 tona MKO

Odvojeno smo sakupili u 2016.g. 512 tona papirnatog i plastičnog otpada

Pozitivni trendovi se nastavljaju i dalje u smislu manjih količina koje se odlažu MKO (miješanog komunalnog otpada) i većih količina odvojeno sakupljenog papirnatog i plastičnog otpada, a sve u skladu s Planom gospodarenja otpadom (PGO) RH, ali i lokalnim PGO-ima naših JLS.

Grafički prikaz kretanja količina kroz godine je vidljiv iz materijala koji je dostavljen vijećnicima.

**Projekti u 2016.g.**

U 2016.g. su provedene slijedeće bitne aktivnosti:

1/ Ivakop je ishodio građevinske dozvole za sanaciju odlagališta neopasnog otpada Tarno. Građevinske dozvole, koje su ishođene ***zaključno s krajem 2016***. godine na temelju glavnih projekata, preduvjet su za nastavak sanacije odlagališta otpada.

**Projekt sanacije odlagališta neopasnog otpada Tarno** podijeljen je na dvije etape, a svaka etapa na dvije faze.

Prema njima je nadležni Županijski ured izdao građevinske dozvole krajem 2016.g., pa tako Etapa 1 sadrži obuhvat postojećeg stanja i izgradnju nove Plohe 6 te prekrivanje Plohe 5 i Plohe 6 do konačnog zatvaranja odlagališta. Etapu 2 čini izgradnja reciklažnog dvorišta na prostoru odlagališta i opremanje istog s komunalnom opremom.

Za navedenu sanaciju po dobivenim građevinskim dozvolama, koja je ukupne vrijednosti cca 5 milijuna kuna, Grad ima sklopljen Ugovor o sufinanciranju s FZOEU u iznosu 60% vrijednosti investicije. Do ovog momenta mogu vas informirati da su radovi završeni na izgradnji Plohe 6, očekujemo tehnički pregled poč. studenoga, 2017.g.

2/ Za izgradnju i opremanje reciklažnog dvorišta Grad Ivanić Grad priprema dokumentaciju za apliciranje na javni poziv u okviru Operativnog programa Konkurentnost i kohezija 2014.-2020. Time bi se ostvarilo 85% bespovratnih sredstava od ukupno prihvatljivih troškova projekta.

Navedeni projekti dio su Plana nabave Ivakop-a za 2017. godinu koji su usvojeni od strane Skupštine društva. Onaj dio investicija koji se ne bude realizirao do kraja 2017.g., prebaciti će se na 2018.g.

3/ u 2016.g. od realiziranih projekata uz sufinanciranje vanjskih izvora možemo pobrojati:

1. Izrada projektne dokumentacije za ishođenje građevinskih dozvola za dovršetak sanacije odlagališta otpada Tarno u iznosu od 188.000,00 kn, od kojih je FZOEU sufinancirao 60%, a ostatak sve tri JLS po modelu 50-30-20.
2. Projekt nabave komunalne opreme u iznosu od =271.114,30 kn od čega je Zagrebačka županija sufinancirala 80%, a ostatak sve tri JLS.

Navedena komunalna oprema se sastoji od:

* Elektronske evidencije pražnjenja posuda za otpad za 2 kamiona + 5.400 čipova koliko imamo samostalnih domaćinstava (bez stambenih zgrada), a rok za implementaciju je 1 god.od stupanja na snagu Uredbe (01.11.2018.g.), ali mi ćemo navedeno čipiranje implementirati i u kraćem roku;
* Komunalne opreme za zelene otoke za 6 Osnovnih škola na području sve tri JLS
* Kompostera u količini od 400 kom kao nastavka kampanje koja je počela poč.2015.g.kada smo podijelili 300 kom, a u 2017. do danas 1.300 kom, sveukupno je to 2.000 kom. S time smo ispunili zahtjeve PGO RH i naše lokalne, te se sve navedeno detaljno opisuje i u godišnjim Izvješćima o provedbi PGO Općine Kloštar Ivanić koji vi svi vijećnici dobijete na uvid svake godine.

4/ Postignut je trend smanjenja količina komunalnog otpada koje se odlažu na odlagalište komunalnog otpada Tarno kao jedan od najvažnijih ciljeva PGO-a;

5/ Realizira se odvojeno prikupljanje pojedinih korisnih sastavnica otpada u kućanstvima i na zelenim otocima koje se predaju oporabiteljima;

6/ Kontinuirano se saniraju divlje deponije koje nastaju na području sve tri JLS u kojim akcijama Ivakop sudjeluje kao pridruženi partner;

7/ Vrši se edukacija građana od najmlađih generacija (od vrtića i škola) pa nadalje o nužnosti odvojenog prikupljanja otpada na mjestu njegova nastanka i motivira ih se na odlaganje korisnih komponenata otpada što ima za posljedicu smanjenje troškova i količina otpada za zbrinjavanje;

8/ Na odlagalištu Tarno kontinuirano se provodi nadzor nad zbrinjavanjem otpada, a svakodnevno se prati i količina odloženog otpada. Isto tako se provode sve potrebne mjere za smanjenje štetnih utjecaja odloženog otpada na okoliš (zaštita podzemnih voda, otplinjavanje odlagališta, sakupljanje procjednih voda i drugo);

9/ Ishođena je Okolišna dozvola kao preduvjet za produljenje Dozvole za gospodarenjem otpadom koja se očekuje u tijeku 2017.godine, nakon što društvo ishodi Uporabnu dozvolu za odlagalište. Uporabna dozvola je ishođena tijekom ove 2017.g.

**PROJEKTI – edukacijske i informativne aktivnosti**

Aktivnosti i mjere koje je Ivakop d.o.o. proveo u 2016.g. su:

* Kampanja „Kompostiranje u vlastitom vrtu”
* Edukacije na temu „Odvajanje otpada” u svih 6 osnovnih škola na našem području za 4. i 6.razrede, što djeca jako dobro prihvaćaju i dokazano brzo uče da nije sve smeće i da se dobar dio otpada može vratiti u ponovno korištenje te da se može zbrinuti na ekološki i čovjeku prihvatljiv način;
* Ugradnja sustava za elektronsku evidenciju pražnjenja kanti, tzv.„sustav za čipiranje kanti” koji omogućuje dokaz da je Ivakop izvršio svoju uslugu.
* Instaliranje jednog seta polupodzemnih spremnika kod zgrade “Komunalnog centra Ivanić” koji omogućuju da otpad ne zagađuje okolinu niti širi neugodne mirise, a zbog velike zapremine prihvaća veće količine papirnatog, plastičnog i mješanog komunalnog otpada;
* Naša suradnja kao idejnog pokretača s Gradom Ivanić Gradom i SŠ “Ivan Švear” na projektu izrade koševa za otpatke koje su izradili učenici strukovnog odjeljenja (ind.tehničari) za potrebe Grada Ivanić Grada. Grad je financirao projekt u iznosu od 15 tis.kn.
* Pokrenut je projekt „Burza igračaka” koji je prezentiran na „Festivalu igračaka” u Ivanić Gradu već drugu godinu za rediom;
* U travnju 2016.g. smo organizirali zajedno s tvrtkom GOZŽ d.o.o. stručni skup na temu „Komunalna društva i gospodarenje otpadom Zagrebačke županije” uz pokroviteljstvo Zagrebačke županije. Time smo umrežili ista društva u cilju da razmijenimo svoja dobra i manje dobra iskustva radi učenja i kvalitetnijeg gospodarenja otpadom.Okupilo se 50-tak sudionika skupa. Od toga: 7 komunalnih društava (uključivši i Ivakop) koja su prezentirala svoje poslovanje. Rad Ivakopa bio je pozitivno ocijenjen pa su neki naši primjeri dobre prakse bili jako dobro prihvaćeni te se iskazao interes da i druga komunalna društva pokrenu slične akcije koje mi zajednički radimo s našim suvlasnicima koji imaju zdravu i ekološku naviku brige o okolišu, ali i otpadu.

Skup je planiran kao dugoročni projekt koji će se organizirati svake godine uz prisustvo predstavnika MZOE/FZOEU.

* Organizirali smo nagradni natječaj „Biramo eko slogan našeg komunalnog društva”;
* Kampanju odvoza glomaznog otpada po pozivu organizirali smo i proveli u razdoblju od kolovoza do listopada 2016.g..Ista je bila popraćena informativnim materijalima i objavama na „Obiteljskom radiju Ivanić“;
* U tijeku 2016.g. tiskali smo i distribuirali nekoliko vrsta letaka i brošura pod nazivom: „Kompostiranje u vlastitom vrtu“, „Kalendar s rasporedom odvoza komunalnog miješanog otpada, papira i plastike po naseljima za 2017.g.“, „Obavijest o odvozu glomaznog otpada“, „Upute za postupanje s otpadom“.
* Na “Obiteljskom radiju Ivanić” organizirane su 4 tematske emisije vezane uz problematiku gospodarenja otpadom;
* Sve navedene publikacije, kao i ostale korisne informacije o pravilnom postupanju s otpadom korisnicima su dostupne i na web stranici društva Ivakop d.o.o. ([www.ivakop.hr](http://www.ivakop.hr)).

**Društvo u narednom srednjoročnom razdoblju planira sljedeće investicije:**

* Dovršetak sanacije odlagališta Tarno
* Izgradnja RD na prostoru odlagališta. Možemo informirati vijećnike da sutra predajemo kompletiranu natječajnu dokumentaciju za javni poziv MZOE;
* Nabava dodatnih količina komunalne opreme prema našim potrebama;
* Nabava dodatnih kompleta polupodzemnih kontejnera na području Grada Ivanić-Grada, Općine Kloštar Ivanić i Općine Križ prema potrebama istih;
* Izgradnja objekta sortirnice i Centra za ponovnu uporabu na našem području;
* Ulaganje u vozni park obzirom da je postojeći zastario i treba ga obnoviti,

**Planiranim projektima želimo ostvariti sljedeće ciljeve:**

* Smanjenje količina miješanog komunalnog otpada koji se odlaže na odlagalište
* Odvojeno sakupiti veće količine korisnih sastavnica otpada – papira, plastike, metala, biootpada i dr.
* Zapošljavanje radnika u postrojenju sortirnice i CPU-a
* Smanjiti na minimum trošak odvoza miješanog komunalnog otpada nakon zatvaranja odlagališta.

**Kratki zaključak**

Plan na nivou naše županije i Grada Zagreba je da će se CGO graditi na prostoru Grada Zagreba, a za potrebe Grada i Zagrebačke županije. Više o tim informacijama bi mogli čuti i od vaših predstavnika koji su članovi Skupštine Zgb županije obzirom da je ta tema učestalo na Sjednicama Skupštine Zgb Županije.

To bi značilo da jednoga dana kada se zatvori odlagalište za odlaganje otpada (ono će i dalje raditi za potrebe RD i monitoringa odlagališta), Ivakop bi morao voziti MKO, umjesto na odlagalište, na najbližu lokaciju nekog budućeg CGO (pretpostavka je da će to biti u Zagrebu). Naš zadatak je da do tog trenutka (nadamo se da će Ploha 6 biti dostatna za slijedećih 5-6 godina uz sve veće odvajanje na kućnom pragu i u RD) imamo što manje količina MKO za predaju i da što manje puta vozimo MKO u Centar. Iz postojećih kalkulacija se zna (CGO Mariščina) da je cijena zbrinjavanja MKO u takvim centrima od 700 – 1.000 kn/tona, a naš trošak je 250,00 kn/t odlaganje na odlagalištu.

Zato nam je svima primarni cilj što više otpada odvojiti na kućnom pragu, na zelenim otocima i u reciklažnim dvorištima kako bi što manje plaćali zbrinjavanje u skupim CGO-ima.

Htjela bi naglasiti da smo na zadnjoj Skupštini našeg društva donijeli zaključak da se osnuje Povjerenstvo za provedbu Uredbe o komunalnom otpadu ispred sve tri JLS i Ivakopa. Povjerenstvo će raditi na donošenju prijedloga nove Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada i usklađenje poslovanja Ivakopa s odredbama Zakona o održivom gospodarenju otpadom, Uredbom o gospodarenju komunalnim otpadom i gore navedenom Odlukom.

Svima zajedno cilj mora biti održiv sustav gospodarenja otpadom na način da i korisnici budu zadovoljni pruženom uslugom, a u konačnici i naši suvlasnici.

Otvara se rasprava.

Zatvara se rasprava, te se Izvješće o istom prima na znanje.

Donosi se

 Z A K L J U Č A K

 o izvješću o poslovanju trgovačkog društva IVAKOP d.o.o. za 2016. g.

 I.

Općinsko vijeće raspravljalo je o izvješću o poslovanju trgovačkog društva IVAKOP d.o.o. za 2016. godinu, te isto primilo na znanje.

 II.

Zaključak stupa na snagu danom donošenja, a objaviti će se u Glasniku Zagrebačke županije.

 **T o č k a 3.**

 Izvješće o poslovanju Obiteljskog radija Ivanić d.o.o. za 2016. godinu te informacija o

 trenutnom stanju i donošenje Zaključka,

 Izvjestitelj: direktorica gđa. Radojka Šporer,

Obiteljski radio Ivanić je lokalna radio stanica, servis jedinicama lokalne samouprave i građanima na području Grada Ivanić-Grada, Općine Križ i Općine Kloštar Ivanić, a slične radio-stanice se u Europi nazivaju komunalnim radiom.

Da bismo to postigli, fokus rada je lokalni informativni program, koji je i najskuplji dio programa, i traži stalno zaposlene novinare.

Emitiramo 24 sata dnevno, 365 dana u godini, što traži veliki radni angažman svih zaposlenih, te nekoliko vanjskih suradnika.

Prema detaljnom izračunu za razdoblje od 01.01. do 31.12. 2016., vrijednosni udio u informativnom programu za potrebe Grada i dviju općina, izračunat po naslovima emisija i njihovom broju i trajanju, broju emitiranih vijesti i obavijesti, iznosi:

**-** s područja Grada Ivanić-Grada i za njegove stanovnike 39,9%,

- s po.dručja Općine Kloštar Ivaniću i za njene stanovnike 31,6%,

- s područja Općine Križ i za njene stanovnike 28,5%

U 2016. je Obiteljski radio Ivanić ostvario ukupni prihod od =1.018.099,00 kn, ili 4% više nego u 2015.; ukupni rashod =1.014.653,00 ili 3,8% više nego u 2015., a dobit nakon oporezivanja =340,00, dok je u 2015. bila 679,00 kn.

Vlastiti prihodi, uključujući =51.309,87 kn iz Fonda za pluralizam i raznovrsnost, u 2016. su iznosili =277.782,33 kn, ili 27,3% ukupnog prihoda, a prihodi od suvlasnika 72,7%.

Prihod od Grada Ivanić-Grada =300.000,00 kn ili 29,5%,

Prihod od Općine Kloštar Ivanić = 200.000,00 kn ili 19,6%

Prihod od Općine Križ =240.000,00 kn ili 23,6%

Naglašavamo, da smo u 2016.godini, kao i u 2015., poslovali bez većih financijskih stresova, zahvaljujući redovitoj suradnji i razumijevanju naših suvlasnika jedinica lokalne samouprave, kao i povećanju vlastitih prihoda u odnosu na 2015. godinu za 22.000 kuna, ali i smanjenju obveza za zaposlenike.

Sve obveze nastale u 2016. smo uredno podmirili, a namirili smo gotovo sve zaostale obveze iz kritične 2014., te otpisali dio nenaplativih potraživanja, koliko smo imali prostora .

Usprkos maksimalnom radnom angažmanu, zbog stanja na lokalnom tržištu Obiteljski radio Ivanić ne uspijeva zaraditi dovoljno za cjelovito zanavljanje opreme u skladu s brzim napretkom elektronike, već se zanavlja samo ono što se pokvari.

Zbog dugotrajnog bolovanja glavnog i odgovornog urednika Davora Lebovića smo od sredine 2016. godine bili primorani preraspodijeliti poslove, tako da veći dio njegovih poslova obavlja direktorica Radojka Šporer, a dio ostali iskusni novinari-urednici. Zbog dugotrajnog bolovanja u drugoj polovini 2016. tajnice Blaženke Blagaj, na zamjeni je radila Maja Okroša, koja je ranije bila na stručnom osposobljavanju bez zasnivanja radnog odnosa u Gradskoj upravi i kod nas na ORI.

Dio terenskih novinarskih poslova obavljaju dvije iskusne vanjske suradnice sa srednjom stručnom spremom, a u okviru priprema za zanavljanje kadrova nakon odlaska u mirovinu Višnje Canjek-Macan krajem 2016. angažilali smo kao vanjske suradnike dvoje diplomiranih novinara.

Od odlaska u mirovinu glavnog tehničara Željka Robeka 31.svibnja 2015. to radno mjesto nije bilo popunjeno, već smo na poslovima tonskih tehničara imali troje vanjskih suradnika, kako bi tehničari imali slobodan barem svaki treći vikend, dok za održavanje opreme imamo ugovor sa tvrtkom Lelteh iz Zagreba.

I dalje unajmljujemo ključni uređaj, odašiljač, jer još nismo uspjeli nabaviti novi.

Od 01. ožujka 2015. smo radili pod vodstvom v.d. direktora Radojke Šporer, od 22. ožujka 2016. je ista imenovana za direktora na 6 mjeseci, a u rujnu 2016. na puni mandat od 4 godine.

Kako nam je stara dozvola za radijsku koncesiju vrijedila do 31.12.2016, krajem 2016. smo se javili na novi natječaj za koncesiju naše frekvencije 99,4 MHz, te nam je koncesija obnovljena na novih 9 godina.

U 2017. godinu smo ušli sa sufinanciranjem od strane suvlasnika na razini 2016. godine.

U 2017. godinu smo ušli bez najiskusnije novinarke-urednice Višnje Canjek-Macan, koja je nakon gotovo 42 godine novinarskog rada otišla u zasluženu mirovinu, kao i tajnica Blaženka Blagaj. Od sredine prošle godine je i dalje na dugotrajnom bolovanju glavni i odgovorni urednik Davor Lebović.

Novinarsko-uredničke poslove smo stoga prerasporedili na preostale iskusne novinarke i urednice Vesnu Gregčević-Jelica i Branku Derežić, poslove glavnog i odgovornog urednika u najvećem dijelu obavlja direktorica Radojka Šporer, a sve se bolje snalaze i mladi diplomirani novinari Siniša Klasić i Ana Tomašić. Od 17.03.2017. smo na neodređeno vrijeme zaposlili naše iskusne tonske tehničare Sinišu Kuneka i Zvonimira Geigera, koji su do tada radili kao vanjski suradnici.

U 2017. godini više ne radimo nove emisije iz serije “Kajkavski osebušek”, jer je naša jezična stručnjakinja Višnja Canjek Macan otišla u mirovinu.

Obnovili smo svojevremeno vrlo slušanu emisiju za poljoprivrednike “Agroval 99,4”, utorkom od 13,30 sati. Uveli smo novu dnevnu 15-minutnu emisiju “Djeca i mladi na radiju” u suradnji sa svim lokalnim osnovnim i srednjom školom, vrtićima i Učeničkim domom, koja, uz sadržaje zanimljive svim generacijama, ima i ulogu odgajanja slušateljstva za budućnost radija.

Od ovog ljeta na web stranici Obiteljskog radija Ivanić [www.ori.hr](http://www.ori.hr) objavljujemo “Izbor iz današnjih vijesti”, kako bi do najvažnijih informacija mogli doći i oni, koji ne mogu slušati vijesti. Za tu rubriku weba stavljamo i poveznicu na facebook. Zadovoljni smo odazivom čitatelja na web-u, čiji se broj kreće od pedesetak do više stotina dnevno.

Preko live-streama na internetskoj adresi [www.ori.hr](http://www.ori.hr) imamo i stalne slušatelje van područja pokrivenosti frekvencijom, te u inozemstvu.

Od rujna o.g. zainteresirani mogu na [www.ori.hr](http://www.ori.hr) u rubrici PODCASTING preslušavati ranije emitirane emisije.

Otvara se rasprava.

**Mislav Lukša**: 2014. godine borili smo se sa financiranjem Radija i jako mi drago što danas nemamo takvih problema. Gđa Šporer radi vrlo dobro posao sa smanjenom kadrovskom križaljkom.

HZZO ima kontinuirano nove programe za osposobljavanje mladih do 6 mjeseci sa pokrivanjem troškova na teret zavoda.

Time se može pojačati kadrovi i pomoći u programu Radija. Što se opreme tiče vidjeti mogućnosti iz ESI fondova i također vidjeti što se tiče najma opreme. Da se uz kredit uz povoljnu kamatu nabavi uređaj. Sve pohvale Obiteljskom Radiju.

**Božidar Balenović**: Prije 4 godine bilo je velikih problema sa financijama i ostalih problema.

Isto tako prije 4 godine iskazali smo volju da se na Obiteljskom Radiju poboljšaju stvari, te bi želio istaknuti da je na inicijativu OKI pokrenuta rekonstrukcija kadrovske i financijske politike.

Voljom i angažmanom Općine Kloštar Ivanić i djelatnika Radija na čelu sa sadašnjom direktoricom došli smo do trenutka kada Radio radi pozitivno, kada se diže slušanost, stvaraju se nove emisije. Sve pohvale na rad Obiteljskog Radija.

**Radojka Šporer:** Hvala na pohvalama. Općina Kloštar Ivanić je puno pomogla. Pošto smo u suvlasništvu JLS mi možemo dovesti na stručno osposobljavanje samo preko JLS. S naše strane je pokrenuto to pitanje i dobiven je negativan odgovor. Komunalni centar Ivanić nam vodi računovodstvene usluge. Što se tiče opreme za Radio, ne postoje fondovi za takve natječaje. Godišnji najam opreme što se tiče kredita, pitanje je izračuna što je povoljnije, najam je 1.000,00 kn mjesečno . Troškovi održavanja nisu tako veliki i mi se za sada s tim dobro nosimo.

Nama nedostaje glavni i odgovorni urednik tj. osoba na rukovodećim poslovima.

**Krešimir Bunjevac:** Zatvara raspravu.

Pod vodstvom direktorice Radojke Šporer za razliku od prijašnjeg vremena je u puno boljem stanju.

Donosi se

 Z A K L J U Č A K

 o izvješću Obiteljskog radija Ivanić d.o.o. za 2016. g.

 I.

Općinsko vijeće raspravljalo je o izvješću o poslovanju Obiteljskog radija Ivanić d.o.o. za 2016. godinu, te isto primilo na znanje.

 II.

Zaključak stupa na snagu danom donošenja, a objaviti će se u Glasniku Zagrebačke županije

 **Točka 4.**

 Izvješće o poslovanju trgovačkog društva VODOOPSKRBA I ODVODNJA

 ZAGREBAČKE ŽUPANIJE d.o.o. za 2016. godinu te informacija o trenutnom stanju

 društva,

 Izvjestitelj: direktor g. Tomislav Masten, i voditelj Vjekoslav Broz.

**Tomislav Masten:** Tvrtka koja je danas sastoji se od 7 bivših trgovačkih društava.

Ključni razlog spajanja je bio formiranje poduzeća koje će biti u stanju voditi velike EU projekte Zagrebačke Županije. Cilj je realizacija i dovođenje projekata do same realizacije i racionalizacije troškova.

Projekti Regionalni Vodoopskrbni sustav Zagreb- istok nalazi se u završnoj fazi i pred realizaciju. Dobiven je certifikat i nema mogućnosti da taj projekt proglase neizvedivim.

Ono što se odnosi na Kloštar , Ivanić i Križ je rekonstrukcija cca 50 km vodovodne mreže i izgradnja novog vodocrpilišta na KOSNICI cca kapaciteta 45o l u sekundi koja ima mogućnost širenja na više 900 l u sekundi. Kada se to realizira neće više biti upitan kapacitet za opskrbu pitkom vodom. Što se tiče 50 km rekonstrukcije vodovodne mreže bivše vodoopskrbno područje Ivanić Grad ima odlične rezultate što se tiče gubitaka u mreži i sada iznose 16-17 % što je za evropske kriterije EU prihvatljivo. Područje Ivanić Grad ima dosta staru mrežu i kroz projekt EU će se prići rekonstrukciji kritičnih dionica to će se riješiti novcem EU. Ukupna investicijska vrijednost Projekta iznosi 702.189.591,00 kn bez PDV-a

 70 % sredstava iz fondova EU, 12 % Hrvatske vode, 12 % Ministarstvo za vodno gospodarstvo a ostalih 6 % JLS koje bi se prikupilo kroz cijenu vode.

Kredit od europske banke očekuje se ove godine da se raspiše natječaj za projekt RVS-a.

Razdoblje provedbe projekta iznosi 48 mjeseci. Priprema i provedba dokumentacija o nabavi za nabavu radova, roba i usluga za investicije obuhvaćene Projektom planira se u 2017.godini a nakon toga slijedi izgradnja svih dijelova investicije. Probni rad je planiran krajem 2020 godine, a komercijalni početak rada na sustavu vodoopskrbe je planiran u 2021.godini.

Projekt RUGVICA-DUGO SELO- SUSTAV ODVODNJE I PROČIŠČAVANJA OTPADNIH VODA.

Predmet projekta je izgradnja sustava odvodnje otpadnih voda i nadogradnja postojećeg uređaja za pročišćavanje otpadnih voda na III stupnju pročišćavanja s kapacitetom od 28. 000

ES. Projekt predstavlja tehničko-tehnološku cjelinu sukladno zahtjevima EU direktiva u području vodno-komunalne infrastrukture i kao takav je prihvatljiv za sufinanciranje iz Kohezijskog fonda Europske unije.

Projekt ulaganja u Vodoopskrbu i odvodnju u Vrbovcu uz prethodna dva projekta, također se nalazi na listi projekta Vlade RH koji se pripremaju za sufinanciranje iz fondova EU za financijsko razdoblje 2014.-2020.

Nismo uspjeli sa projektom aglomeracija Ivanić Grad- sustav odvodnje i pročišćavanja otpadnih voda.

Sustav Ivanić Grad je u tijeku natječaja. Studija projekt Ivanić Grad je riješeno 90 % imovinsko pravnih odnosa na projektu.

Završen je i Projekt: Odvodnja Sv. Ivan Zelina

Slijedi Izvještaj o postupcima javne i bagatelne nabave, te o Ugovorima o sufinanciranju sklopljeni s Hrvatskim vodama u 2016. godini, o realizaciji Plana financijskih prihoda i rashoda u 2016. godini kao i realizacija Plana kadrova u 2016. godini.

**Mislav Lukša:** Problem vode kroz stari sistem (npr. Ul. Kralja Tomislava), kada se može očekivati promjena tog starog vodovodnog sistema? Hoće li se pri odabiru izvođača misliti na izvođače s područja Ivanića, Križa, Kloštra ( da se eventualno kao kooperanti zaposle lokalni izvođači a samim time zapošljavaju i lokalno stanovništvo.

Da li se vodi briga oko socijalne kategorije ljudi?

Naknada FINE, da li će biti ugovorena bez naknade za plaćanje računa za uslugu vodoopskrbe i odvodnje?

**Tomislav Masten:** Ulica Kralja Tomislava je u projektu rekonstrukcijskog plana, do sredine iduće godine imamo izvođača a do kraja 2019. bi taj projekt trebao biti riješen (cca 50 km vodovodne trase). Što se tiče odabira izvođača s ovog područja , mogu jedino pozvati potencijalne izvođače da se jave na natječaj. Natječaji su javni i pod paskom međunarodnih tijela. Što se tiče naknade u FINI, ta naknada bi godišnje koštala 120.000-140.000,00 kn za područje Ivanića, Kloštra i Križa a pola milijuna za cijelo vodoopskrbno područje.

Cijena vode koja se na ovom području distribuira se povećala i mi smo iz svojih rezervi pokrili tu razliku i za sada nismo u mogućnosti financirati još i naknadu za podmirenje računa u FINI za cijeli vodoopskrbni sustava Zagrebačke županije.

**Krešimir Bunjevac**: Da li mi sada imamo pitku vodu?

**Tomislav Masten**: Od rujna prošle godine imamo apsolutno pitku vodu.

Isključen je dobavni pravac PREROVEC –SOBOČANI i uključen dobavni pravac iz pravca Zagreba iz vodocrpilišta Petruševac. Odgovorno tvrdim da voda koja se puni iz pravca Zagreba je voda apsolutno ispravna za ljudsku potrošnju. Postoji mogućnost da zbog stare infrastrukture dovodi do zamučenja.

**Dražen Božić**: Ščapovec je preko EU projekta dobio kanalizaciju. Građani se žale da je zapelo sa priključcima, možete nam reći koji je razlog tome?

**Vjekoslav Broz:** U Ščapovcu je sporno što izvođač mora napraviti ono što je potrebno da bi se mogli građani priključiti, a što e nas tiče mi smo spremni za priključke.

Zaključuje se rasprava.

Daje se na glasanje o donošenju Zaključka o primanju informacije na znanje.

Donosi se

 Z A K L J U Č A K

 o izvješću o poslovanju trgovačkog društva

 VODOOPSKRBA I ODVODNJA ZAGREBAČKE ŽUPANIJE d.o.o. za 2016. g.

 I.

Općinsko vijeće raspravljalo je o izvješću o poslovanju trgovačkog društva VODOOPSKRBA I ODVODNJA ZAGREBAČKE ŽUPANIJE d.o.o. za 2016. godinu, te isto primilo na znanje.

 II.

Zaključak stupa na snagu danom donošenja, a objaviti će se u Glasniku Zagrebačke županije.

 **T o č k a 5.**

Razmatranje Izvješća o radu knjižnice Kloštar Ivanić za razdoblje 01.01. – 31.12.2016. godine i donošenje Zaključka,

**Izvjestitelj:** **ravnatelj Dražen Malec**

Područna knjižnica Kloštar Ivanić 2016. poslovala je pod okolnostima NS Ivanić Grad.

U 2016.godini kao i prijašnjih godina obilježila su nedostatna financijska sredstva za kontinuiranu nabavu novih knjiga. Nove knjige nabavljene su na temelju dobivenih sredstava od strane Ministarstva kulture i Zagrebačke županije budući da se Pučko otvoreno učilište Ivanić Grad/Gradska knjižnica javilo na natječaj posebno za knjižnicu Kloštar Ivanić.

Knjižnica Kloštar Ivanić radi temeljem ugovora POU Ivanić Grada i OKI iz 2002.god. Tim ugovorom Kloštar Ivanić osigurava 120.000 kn za cijelu godinu što pokriva plaću knjižničara, zamjene za godišnji odmor i bolovanje, prijevoz, usluge telefona, Interneta, uredski materijal, materijal za čišćenje i usluge za isto, održavanje prostorija knjižnice, računovodstveno-financijske poslove dok za nabavu novih knjiga već godinama nisu doznačena nikakva sredstva.

U 2016. Godini nabavljeno je 376 primjeraka knjiga.

Knjižnica Kloštar Ivanić je područna knjižnica Gradske knjižnice Ivanić-Grad, te članovi Knjižnice Kloštar Ivanić imaju mogućnost posudbe knjiga u knjižnici u Ivanić – Gradu i obratno.

U knjižnici Kloštar Ivanić zabilježeno je 1780 posudbi, a ista broji 390 aktivnih članova knjižnice. U istoj je ponovno proveden besplatan upis učenika prvih razreda osnovne škole u Kloštar Ivaniću, a ujedno su organizirani i njihovi posjeti knjižnici, kao i posjeti vrtićkih grupa u nekoliko navrata.

Ukupan fond knjiga knjižnice Kloštar Ivanić na kraju 2016 godine iznosio je 6477 knjiga.

POU Ivanić Grad koristi prostor knjižnice za oglašavanje ostalih programa i aktivnosti POU Ivanić Grad kako bi građani Kloštra Ivanića bili o njima obaviješteni.

Prostor knjižnice u Kloštru Ivaniću postaje neadekvatan, te u njemu nema mjesta za odlaganje knjižne građe, a koja se i onako nadopunjuje minimalno to samo iz izvora po natječajima (Ministarstvo) na koje se javlja POU Ivanić Grad, ne i vlasnika, odnosno osnivača.

**Jelena Lacković Žertuš :** Općina je mogla osnovati svoju knjižnicu ali smo propustili rok.

Načelnik je bio dužan utvrditi stanje knjiga, iz ovih materijala nije vidljivo da li je to učinjeno.

**Načelnik Željko Filipović:** Isto će biti učinjeno u suradnji sa ravnateljicom knjižnice i o tome ćete biti obaviješteni.

Zatvara se rasprava i daje se na glasanje.

Donosi se

 Z A K L J U Č A K

 o izvješću o radu Knjižnice Kloštar Ivanić za 2016. g.

 I.

Općinsko vijeće raspravljalo je o izvješću o radu Knjižnice Kloštar Ivanić za 2016. g., te isto primilo na znanje.

 II.

Zaključak stupa na snagu danom donošenja, a objaviti će se u Glasniku Zagrebačke županije.

 **T o č k a 6.**

**Informacija o Polugodišnjem obračunu Financijskog plana Dječjeg vrtića**

**Kloštar Ivanić za prvo polugodište 2017. godine i donošenje Zaključka,**

 **Izvjestiteljica: ravnateljica Dječjeg vrtića gđa. Grozdana Jakovljević:**

**Polugodišnji obračun Financijskog plana DV je u prilogu. Plaće za zaposlene iz općinskog proračuna su u okviru planiranog. Kolegice koje su na bolovanju pokrivaju se zamjenom ostalih kolegica tako da nema prekoračenja troškova. Iste za zamjenu koriste slobodne dane.**

**Mislav Lukša: Proučavajući polugodišnji plan uočio sam da imate prostora za financijska sredstava u odnosu na planirano u proračunu i utrošeno, što bi značilo da bi na kraju godine ostalo nepotrošeno 300.000,00 kn. Da li se za taj iznos može nabaviti nešto za vrtić (npr. didaktička oprema, radna oprema, zaštitna podloga za vanjske površine, zaštita za djecu i sl.).**

**Potrebno je da idete zahtjevom prema načelniku da se to nabavi, jer sredstava na toj stavci ima. Na djeci se ne smije štedjeti.**

**U dogovoru sa sanitarnim inspektorom dogovoreno je da se maknu pročistači za vodu koji služe za zaštitu pitke vode . Zanima me zašto je predloženo da se maknu pročistači vode?**

**Članovi Upravnog vijeća su se tome protivili (vidljivo iz zapisnika Upravnog vijeća).**

**Molim pojašnjenje zašto su se protivili tome?**

**Što se tiče materijalnih prava zaposlenica da li ćete postaviti zahtjev prema načelniku da se poveća plaća zaposlenicama DV.?Predlažem da vi kao ravnateljica postavite zahtjev za povećanje da se krene u izmjenu koeficijenata i da se uvrsti amandman za isto. Također da se pokuša smanjiti krajnja cijena vrtića koja iznosi 600.00 kn. Da se išlo sa zahtjevom prema općini za smanjenje cijene vrtića u ljetnom periodu kada roditelji nisu slali djecu u vrtić i za sve ostale roditelje koji su slali djecu jer nisu imali gdje zbrinuti djecu, a rad vrtića je bio u smanjenim uvjetima radi izvođenja radova.**

**Ravnateljica DV Grozdana Jakovljević: Što se tiče razlike od 300.000,00 ja Vas uvjeravam da toga neće biti jer je kapacitet vrtićke kuhinje povećan za 3 puta, također i stavka čišćenja istog. Stari dio vrtića je već kompletno obnovljen ( krečenje, pofarbana i obnovljena stolarija, u vrata ugrađena folija radi zaštite djece u slučaju razbijenog stakla).**

**Stari dio vrtića obnovljen sa didaktičkom opremom i opremljen sa novim namještajem.**

**Što se tiče zaštite djece u tijeku je još nabava didaktike za ostale grupe, poduzeto je sve u cilju prikupljanja didaktičke opreme i sve ostalo što djeca zaslužuju po državno, pedagoškim standardima.**

**Što se tiče vode, u periodu kada voda nije bila pitka općina je osigurala pročistače i galone za vodu. Međutim sada kada smo dobili pitku vodu (zamjenu svih cijevi u vrtiću) sanitarni inspektor iz državnog zavoda ispitao je kakvoću vode kao i na sva moguća ulja. Dobiven je pozitivan nalaz i voda je 100 % ispravna za piće.**

**Što se tiče cijene vrtića što više općina izdvaja i sudjeluje u cijeni to će biti manje za roditelje, odluka je na Općinskom vijeću.**

**Povećanje plaće ide od zahtjeva Upravnog vijeća prema Općinskom vijeću. Bilo je povećanje plaća unazad godinu dana što je odrađeno na ovom Općinskom vijeću. Ukoliko bude prostora naravno da ljude treba nagraditi jer ljudi rade.**

**Anti stresne podloge moraju imati i travnati dio vrtića. Dobili smo donaciju INE u anti stresnim podlogama.**

**Što se tiče zahtjeva prema općini za smanjenjem cijene vrtića u ljetnim mjesecima nije se išlo jer se osiguralo sve maksimalno za djecu što je bilo potrebno za nesmetanu brigu o djeci u tom periodu preseljenja u izdvojeni pogon prilikom izvođenja radova.**

**Zahvaljujem se obitelji Vuković koja nam je omogućila svoj prostor za kuhanje (po svim standardima) u periodu kada nismo imali mogućnost kuhanja u prostorima dječjeg vrtića.**

**Zatvara se rasprava. Daje se na glasanje.**

**Jednoglasno se donosi**

 Z A K L J U Č A K

 o Polugodišnjem obračunu Financijskog plana

 Dječjeg vrtića Kloštar Ivanić za prvo polugodište 2017. g.

 I.

Općinsko vijeće raspravljalo je o Polugodišnjem obračunu Financijskog plana

Dječjeg vrtića Kloštar Ivanić za prvo polugodište 2017. g. , te isto usvojilo.

 II.

Zaključak stupa na snagu danom donošenja, a objaviti će se u Glasniku Zagrebačke županije.

**Predsjednik općinskog vijeća daje pauzu od 10 minuta.**

**U 18:40 sjednici vijeća pridružuje se vijećnik Josip Tučkorić.**

 **A k t u a l n i s a t:**

**Predsjednik Općinskog vijeća konstatira da je u vijećnici prisutno 15 vijećnika.**

**Načelnik Željko Filipović podnosi izvješće o radovima izvedenim od prošle sjednice vijeća.**

Od zadnjeg vijeća mogu spomenuti slijedeće što je značajno do današnjeg dana.

Trenutno je u tijeku raspisan natječaj za cestu u Čemernici Lonjskoj. Njemu se pristupilo istog dana kada smo potpisali kreditno zaduženje sa PBZ-om. Otvaranje ponuda tog natječaja je 3.11.2017. te potom slijedi izbor izvoditelja radova.

Završen je natječaj za kreditiranje jesenske sjetve te na fondu za poljoprivredu odabran distributer. Svi zainteresirani se mogu javiti kod odabranog distributera.

Raspisan je natječaj za stipendije učenika i studenata na području općine Kloštar Ivanić. Prijave se dostavljaju do 30.10.2017. do 15,30h.

Radovi na dogradnji dječjeg vrtića teku po planu. Rekonstrukcija je završena i sve je profunkcioniralo u starom dijelu vrtića. Novi dio je izvedena gornja ploča te sada slijedi izrada krovišta i uređenje prizemlja. Plan je završetak radova 27.1.2018. Nakon toga slijedi teh. pregled i uporabna dozvola. Nadamo se da će nas i vrijeme poslužiti da iste radove završimo u roku.

Ovaj tjedan su započeti radovi na rješavanju sanacije temelja apoteke. Radovi se izvode pod konzervatorskim nadzorom. Za iste smo potpisali ugovor o sufinanciranju sa ministarstvom kulture u iznosu od 150.ooo,oo kn i 20.ooo oo kn od Ina d.d.

Isto tako smo dogovorili sa ŽU ŽCZŽ o asfaltiranju lokalne ceste od doma u Čemernici do doma u Bešlincu (2,4km) i ŽC3041 nastavak od doma u Predavcu do iza kanala u Predavcu cca 600m.

U planu nam je da se do kraja ove godine prijavimo na natječaj koji će sprovesti LAG gdje se možemo kandidirati sa projektom u vrijednosti od 245.480,00 kn. Taj novac osigurava LAG preko mjere 7.4.1. i provodi natječaj te ćemo konačno i preko LAG-a moći za te radove povući 90% sredstava.

Do kraja mjeseca isto ćemo prijaviti prema Ministarstvu reg. Razvoja preko naše agencije za Regionalni razvoj dva projekta za projektiranje za koje ako prođemo a uvjet je da prođemo prvenstveno da to prijavimo te ćemo povući 85% od vrijednosti ta dva projekta. Ta dva projekta bi bili nastavak uređenja APOTEKE za koje bi predložili namjenu preseljenja knjižnice u desni dio prostora a u lijevi bi bio izložbeni prostor za inventar ljekarne i info centar općine. U pozadini u sklopu bi uredili prostor za dječje igralište.

Drugi projekt je rekonstrukcija ceste Vukovarska do križanja sa županijskom cestom u Lipovcu L.

U četvrtak 2.11.2017. zajedno sa drugim općinama i gradovima potpisujemo ugovor sa ZŽ o sufinanciranju 200.000,00kn. za uređenje parkirališta na groblju.

**Mislav Lukša: Kako stojimo sa početkom radova u Čemernici? Cesta je u katastrofalnom stanju, ljudi su revoltirani već 4 godine se čeka sa početkom sanacije.**

**Raspisan je javni natječaj za sanaciju ceste, u 11 mjesecu otvaranje ponuda, zanima me kada će se početi sa radovima, sa kojim datumom ili kojim mjesecom će se početi sa rekonstrukcijom ceste u Čemernici?**

**Koji je status prijave a EU fondove i posebno za ruralni razvoj?**

**Koliko je predano projekta, kakvi su rezultati i kada se očekuju rezultati i ima li kakve najave za dobivanje sredstava?**

**I da li ćemo za cestu u Čemernici dobiti sredstva, ukoliko će to biti samo iz kredita 11 mil kn trebali smo to riješiti prije 4 godine?**

**Zašto mi ta sredstva ne dobivamo rekli ste nam načelniče više puta izrekom da se ne želite kreditno zaduživati, da niste sigurni da će se ta sredstva dobiti iz EU bespovratnih fondova.**

**Da li će biti tih bespovratnih sredstava i koliko?**

**Upozoravaju me građani da se u nekim dijelovima općine ispuštaju fekalne vode (kanalizacija) iz kuća na cestu. Zvali su komunalnu redarku, koje nam opet po običaju ovdje na vijeću nema. Tko je nadležan izaći na teren i koji je postupak u našoj općini i na koji će se način to riješiti?**

**Zašto je smanjen iznos stipendija? Zašto se komisija za stipendije nije ništa pitala po pitanju deficitarnih zanimanja? Lista poticanih struka i zanimanja je manjkava.**

**U kojoj fazi je financijski dio u sklopu cijelog projekta sanacije franjevačke ljekarne?**

**U kojoj je fazi obnova promenade?**

**Zašto se prerađuju zapisnici Odbora iz kojih više nije vidljivo jasno tko je što rekao i predložio?**

**Nekim vijećnicima je navažan kamen u Staroj Marči, tko je to naručio i platio?**

**Načelnik Željko Filipović:**

**04.11.2016. na mjeru 7-2.2. prijavljen je sanacija ceste u Čemernici, do dana današnjeg nije bilo nikakve realizacije od agencije za plaćanje u poljoprivredi. Tražila se još jedna nadopuna od nas. Po nekim najavama do kraja 11 mjeseca bi trebalo stići rješenje tko je zadovoljio, te sklopiti ugovor sa agencijom za plaćanje u poljoprivredi. Mjera 7.4.1. ne očekujem prije ljeta da se dođe do rješenja o zadovoljavanju i odluke o financiranju. Što se tiče ceste u Čemernici u pregovoru smo i sa Hrvatskim šumama i Županijskim cestama da nam pomognu da se preventivno djeluje u sanaciji (dok se ne provede postupak javne nabave o izvođenju radova).**

**Što se tiče ispuštanja fekalnih voda odgovor ćete dobiti u pismenom obliku.**

**Što se tiče stipendija, koliko sredstava je bilo predviđeno u Proračunskoj stavci, toliko se moglo prići i raspodjeli da bi broj predviđenih studena i učenika ispunio kvotu. Odluka bazirana na prethodnoj godini u iznosu , za učenike njih 15 predviđeno je 400,00 kn i za studente njih 10 po 650 kn.**

**Što se tiče apoteke, ona će se iz projektirati , jedan dio sredstava za te namjene planira se iz Ministarstva kulture a drugi dio iz sredstava INE, i dio iz svojih sredstava. Rok za izvođenje sredstava je 30.11.**

**Sanacija promenade u planu je za iduću godinu, ovisi o sredstvima koja će se prikupiti prema novom zakonu o financiranju JLS.**

**Kamen se vozio na poljske putove.**

**Krešimir Bunjevac: Što se tiče zapisnika sa Odbora ja nemam saznanja da su prepravljeni, morate biti konkretni i postaviti Upravnom odjelu pitanje sa kojeg Odbora zapisnik i na što se odnosi.**

**Jelena Lacković Žertuš: Na prvom održanom sastanku Fonda za poljoprivredu pokrenut je prijedlog za osnivanjem Poljoprivredne zadruge na području općine Kloštar Ivanić.**

**O istom prijedlogu smo razgovarali na drugoj sjednici pa je na tome i ostalo.**

**Ovim putem predlažem ako je moguće danas ili u najkraćem mogućem roku da se naše OV izjasni da li podržava prijedlog da se osnuje zadruga sa poljoprivrednim proizvođačima i svim ostalima zainteresiranima, te da OKI bude jedan od zadrugara i ako je moguće da se izdvoje sredstva npr. 20.000,00 kn da se uvrste u Proračun za 2018. godinu za registraciju zadruge i početak rada. Uz osobni kontakt sa dosta poljoprivrednika koji već duže iskazuju interes za osnivanje zadruge te ih ima dovoljno kako bi se ista i osnovala. Postavlja se pitanje da se Općina Kloštar Ivanić očituje o osnivanju iste s razlogom o brizi za poljoprivrednike koji su tu a posebno unapređenje poljoprivredne proizvodnje na svom području. Zadruga će ujediniti poljoprivrednike jer pojedinačnim djelovanjem „mali“ su poljoprivrednici presitni subjekti da bi uspješno poslovali na tržištu. Kada se na tržištu prezentiraju proizvodi više zadrugara oni postaju rentabilniji i uspješniji subjekti.**

**Posebno se zalažem za zadrugu jer sam svakodnevno u kontaktu sa poljoprivrednicima i proizvođačima i posebno mi je poznata problematika s kojom se oni susreću u svom radu i pomoć koja im se može pružiti putem zadruge je potrebna što prije. Molim očitovanje o prijedlogu ako je moguće na današnjoj sjednici ili obaveznim uvrštenjem na slijedeću sjednicu OV.**

**Krešimir Bunjevac: Očitovanje o istom dati će se na slijedećoj sjednici OV.**

**Danijela Bardić: Gospodin Lukša se e-mailom javi predsjedniku OV da bude prvi u učestvovanju u raspravi u aktualnom satu, pa onda vijećnica Bardić postane „bezobraznica“ i proziva ju se na društvenim mrežama da ne postavlja pitanja i ne vodi brigu za svoje mjesto tj. Čemernicu. Stoga ja ponavljam pitanje da ne ispadne da ne vodim brigu. Ako se krene ovu godinu u izvođenje radova neće se moći završiti sa istima, ali zato apeliramo da se skine taj asfalt i da se skinu rupe i da ostane podloga koja se može poravnati i da se barem posipa kamenom. Građani su voljni radije se voziti i po tom kamenu nego po rupama. Također prijedlog načelniku da se uz pomoć predsjednika mjesnog odbora i moju pomoć nastoji okupiti građane i organizira skup građana gdje bi građani pitali načelnika sve što ih zanima.**

**Građani žele direktan kontakt sa načelnikom. Neka to bude ujedno i prijedlog za sve daljnje radove koji će se izvoditi po ostalim mjesnim odborima.**

**Načelik Željko Filipović: Ponavljam učiti ćemo sve što je potrebno da se prije završetka javne nabave saniraju rupe na cesti u Čemernici.**

**Što se tiče zadruge, prije pola godine bila je prezentacija Etične banke gdje se dosta govorilo kako zadruge mogu poslovati preko iste. Ja sam za osnivanje zadruge, ali potrebna ekipa za ozbiljnu i kvalitetno vođenje zadruge.**

**Božidar Balenović: OKI ima negativno iskustvo glede osnivanja zadruga, gdje su do sada već osnivane dvije zadruge i završile su na dosta loš financijski način, razna previranja, smjene i slično. Moraju biti ozbiljni ljudi koji će se kvalitetno primiti posla.**

**Ima dosta pasa lutalica, što će u tom smislu biti poduzeto i riješeno. Do sada nismo imali na razmatranju na vijeću Izvještaj DVD koja prima znatna sredstva iz Proračuna.**

**Kada ćemo imati na uvid Izvještaj DVD koji primaju pozamašan iznos sredstava u odnosu na jedno Pučko učilište koje podnosi Izvješće za knjižnicu Kloštar.**

**Mjesni odbor Kloštar ne postoji, kada će biti osnovan?**

**Autobusno okretište iza osnovne škole, Zagrebačka županija izdvaja pola mil. kn i radovi bi trebali krenuti ovih dana, radovi završiti oko Božića i tada bi se konačno dobilo okretište radi sigurnosti djece.**

**Načelnik Željko Filipović: Što se tiče pasa lutalica, u Općini Kloštar Ivanić se čini sve u zakonom dopuštenim granicama. Za izlov pasa prijaviti komunalnoj redarki.**

**Vatrogasna zajednica općine redoviti dostavlja Izvještaje u OKI.**

**Mjesni odbor Kloštar pokušali smo formirati u nekoliko navrata, u 2018 godini idu novi izbori za mjesne odbore.**

**Zaključuje se aktualni sat.**

 **T o č k a 7.**

 **Rasprava o prijedlogu i usvajanje Polugodišnjeg izvještaja o izvršenju Proračuna**

 **Općine Kloštar Ivanić za razdoblje od 01. siječnja do 30. lipnja 2017. godine,**

**Računovodstveni referent Vlatkica Šilipetar, upoznaje prisutne sa Polugodišnjim izvještajem o izvršenju Proračuna OKI za razdoblje od 01. siječnja do 30. lipnja 2017. godine.**

**Jelena Lacković Žertuš: Iz Polugodišnjeg izvještaja vidljivo je nerealno planiranje gdje sam na to ukazivala na 2 sjednici OV. Nerealnim planiranjem daju se predizborna obećanja a onda se rade rebalansi pa nema posljedica ako se ne prihvati izvješće.**

**Načelnik Željko Filipović: Realno se planira prema EU fondovima što se mora a onda se nažalost ne ostvari, tada se treba okrenuti nekim drugim izvorima financiranja. Sve je pokriveno, realnost nas vodi na drugi način.**

**Predsjednica Odbora za financije i Proračun, Danijela Bardić: Točka je razmatrana na Odboru i jednoglasno prihvaćena (5 glasova, 2 člana nisu bila prisutna na Odboru).**

**Mislav Lukša: Ostvarenje jako malo od planiranih prihoda 23 % . To govori o „napuhanom“ Proračunu, onda ga rebalansiramo, u 12 mjesecu imamo super ostvarenje. U civilnu zaštitu uloženo 0 kuna.**

**Postavlja se pitanje što je sa štetom od elementarne nepogode, zbog pogreške Upravnog odjela izgubili smo 250.000,00 iz državnog Proračuna.**

**Nekoliko puta ste obećali da će se ta sredstva vratiti u Proračun do kraja godine.**

**Koliko će biti naknada štete za ovu godinu. Što se tiče proračunske pričuve ispada da je na nuli. Prioritet nam je subvencioniranje u poljoprivredi, stručno osposobljavanje u poljoprivredi.**

**Vlatkica Šilipetar: Sufinanciranje u poljoprivredi mi smo na Program u poljoprivredi ponosni i izvršavamo ga prema dinamici koja se realizira prema zahtjevima.**

**Načelnik Željko Filipović: Što se tiče civilne zaštite, inspektor nadležan za CZ bio je u kontroli i ustanovljeno je da se radi u skladu sa Zakonom.**

**Zaključuje se rasprava i daje se na glasanje.**

**Sa 13 glasova „za“ i 2 suzdržana glasa usvaja se**

 **Polugodišnji izvještaja o izvršenju Proračuna**

 **Općine Kloštar Ivanić za razdoblje od 01. siječnja do 30. lipnja 2017. godine,**

**Isti prileže zapisniku i čini njegov sastavni dio.**

 **T o č k a 8.**

 **Podnošenje Izvješća o radu Općinskog načelnika Općine Kloštar Ivanić za razdoblje**

 **01.01.2017. – 30.06.2017. godine i donošenje Zaključka,**

 **Izvjestitelj: općinski načelnik, Željko Filipović; Izvještaj o radu općinskog načelnika temelji se na zakonskoj i statutarnoj odredbi kojom je određena odgovornost općinskog načelnika kao izvršnog tijela OKI i dužnost da dva puta godišnje OV podnosi polugodišnje izvješće o svom radu.**

**Općinski načelnik je izvršno tijelo koje u skladu sa zakonima, Statutom, aktima Općinskog vijeća, aktima organa državne uprave- ministarstva i županije , donosi odluke i zaključke u cilju provođenja istog. Provedba se obavlja najvećim dijelom kroz rad Jedinstvenog upravnog odjela, ali i načelnika neposredno.**

**Zaključuje se rasprava i daje se na glasanje.**

**Sa 13 glasova „za“ i 2 suzdržana glasa donosi se**

 Z A K L J U Č A K

 o Izvješću o radu općinskog načelnika za razdoblje 01.01.2017. – 30.06.2017. godine

 I.

Općinsko vijeće razmatralo je Izvješće o radu općinskog načelnika Općine Kloštar Ivanić za razdoblje 01.01.2017. – 30.06.2017. godine, te isto usvojilo.

 II.

Zaključak stupa na snagu danom donošenja, a objaviti će se u Glasniku Zagrebačke županije.

 **T o č k a 9.**

 Rasprava o prijedlogu i donošenje Odluke o odabiru najpovoljnije ponude za obavljanje

 komunalne djelatnosti „INVESTICIJSKO ODRŽAVANJE CESTA U ZIMSKIM

UVJETIMA – ZIMSKA SLUŽBA” na području Općine Kloštar Ivanić na temelju

ugovora,

 Predlagatelj: općinski načelnik,

**Pročelnica JUO, Sanela Đura:** Stručno povjerenstvo za pripremu i provedbu postupka nabave razmotrilo je pristiglu ponudu ELEKTROCENTAR PETEK d.o.o. na iznos 25.698,50 (bez PDV) odnosno 32.123,13 kn (s PDV).

Ponuda zadovoljava uvjetima.

Otvara se rasprava. Zatvara se rasprava i daje na glasanje.

Jednoglasno se donosi

 O D L U K A

 o odabiru najpovoljnije ponude za obavljanje komunalne djelatnosti

 «održavanje nerazvrstanih cesta u zimskim uvjetima – ZIMSKA SLUŽBA»

 na temelju ugovora

1. Općina Kloštar Ivanić povjerava obavljanje komunalne djelatnosti «održavanje nerazvrstanih cesta u zimskim uvjetima – ZIMSKA SLUŽBA» za područje Općine Kloštar Ivanić u 2017/2018., 2018/2019., 2019/2020. i 2020/2021. godini

 - ELEKTROCENTAR PETEK d.o.o., Etanska cesta 8., 10310 Ivanić Grad.

 O b r a z l o ž e n j e :

Općina Kloštar Ivanić – Općinski načelnik donio je dana 21.08.2017. godine Odluku o raspisivanju javnog natječaja za povjeravanje obavljanja komunalne djelatnosti – «održavanje nerazvrstanih cesta u zimskim uvjetima – ZIMSKA SLUŽBA» na području Općine Kloštar Ivanić u 2017/2018., 2018/2019., 2019/2020. i 2020/2021. godini, koji je objavljen u Narodnim novinama br. 82/2017 od 23.08.2017. godine.

U postupku prikupljanja ponuda zaprimljena je jedna ponuda:

* Elektrocentar Petek d.o.o. iz Ivanić Grada, Etanska cesta 8.

Razmatrajući ponudu, u postupku je utvrđeno da je ponuda Elektrocentra Petek d.o.o. pravovremena, kompletna i prihvatljiva sukladno mjerilima za odabir najpovoljnije ponude iz članka 27. Odluke o komunalnim djelatnostima i načinu njihova obavljanja na području Općine Kloštar Ivanić.

Stoga je Povjerenstvo za pripremu i provedbu postupka predložilo da se za obavljanje ove komunalne djelatnosti u 2017/2018., 2018/2019., 2019/2020. i 2020/2021. godini prihvati ponuda Elektrocentra Petek d.o.o. iz Ivanić Grada.

Uvjeti obavljanja komunalne djelatnosti «održavanje nerazvrstanih cesta u zimskim uvjetima – ZIMSKA SLUŽBA» na temelju ugovora, određeni Odlukom Općinskog načelnika o raspisivanju javnog natječaj od 21.08.2017. godine, Operativnim planom zimske službe i troškovnicima: I i II, pobliže će se odrediti ugovorom o povjeravanju obavljanja predmetne djelatnosti izabranom ponuditelju, a sukladno članku 15. Zakona o komunalnom gospodarstvu. Godišnja vrijednost ugovora određena je Proračunom Općine Kloštar Ivanić i Programom održavanja objekata i uređaja komunalne infrastrukture na području Općine Kloštar Ivanić.

Uputa o pravnom lijeku:

Protiv ove Odluke žalba nije dopuštena, ali se može tužbom pokrenuti upravni spor pred Upravnim sudom Republike Hrvatske. Tužba radi pokretanja upravnog spora može se podnijeti u roku od 30 dana od dana dostave ove Odluke. Tužba se predaje sudu neposredno ili mu se šalje poštom.

U 19,35 dolazi vijećnik Josip Tučkorić.

 **T o č k a 10.**

Rasprava o prijedlogu i donošenje Odluke o II. izmjenama i dopunama Odluke o utvrđivanju mjerila za naplatu usluga Dječjeg vrtića Kloštar Ivanić od roditelja – korisnika usluga,

 Predlagatelj: općinski načelnik,

**Sanela Đura:** U Odluci o prijedlogu i donošenje Odluke o II. izmjenama i dopunama Odluke o utvrđivanju mjerila za naplatu usluga Dječjeg vrtića Kloštar Ivanić od roditelja – korisnika usluga u članku 2. Uvrstila bi se stavka za kraći program za djecu sa teškoćama u razvoju – 200,00 kn.

**Mislav Lukša:** predlažem amandman da se cijena vrtića iz 610,00 kn spusti na 590,00 kn

**Načelnik Željko Filipović:** Predlažem da cijena vrtića za sada ostane kakva je sada, a na idućem vijeću za iduću godinu biti će smanjenje cijene vrtića.

**Mislav Lukša:** Držim načelnika za riječ i povlačim amandman.

**Nenad Kukec:** potrebno je sagledati činjenice za smanjenje cijene vrtića. Imamo dovoljno troškova oko vrtića i uređenja istog. Podržavam načelnika ako treba sagledati sve eventualne troškove koje slijede.

Zatvara se rasprava i daje na glasanje.

Jednoglasno se donosi

 **O D L U K A**

 **o II. izmjenama i dopunama Odluke o utvrđivanju mjerila za naplatu usluga**

 **Dječjeg vrtića Kloštar Ivanić od roditelja-korisnika usluga**

Članak 1.

Ovom Odlukom mijenja se i dopunjuje Odluka o utvrđivanju mjerila za naplatu usluga Dječjeg vrtića Kloštar Ivanić od roditelja-korisnika usluga („Glasnik Zagrebačke županije“ broj 35-III/14 i 27/16).

Članak 2.

Članak 3. Odluke mijenja se i glasi:

 „Iznos sudjelovanja roditelja djece s prebivalištem na području Kloštar Ivanića u ekonomskoj cijeni redovitih programa je:

- za redoviti cjelodnevni 10-satni program ........................................................610,00 kn

- za kraći program ranog učenja stranog jezika - engleski jezik .......................130,00 kn

- za poseban dramsko scenski program ………………………………………....80,00 kn

- za kraći program za djecu sa teškoćama u razvoju …………………………. 200,00 kn

 Roditelji ne sudjeluju u cijeni realizacije programa predškole i on je za njih besplatan.“

Članak 3.

Ova Odluka stupa na snagu osmog dana od dana objave u „Glasniku Zagrebačke županije“.

Predsjednik Općinskog vijeća konstatira da je u vijećnici prisutno 14 vijećnika.

U 19,35 sjednicu napušta Josip Tučkorić.

 **T o č k a 11.**

 Rasprava o prijedlogu i donošenje Odluke o imenovanju zamjenika člana Skupštine –

predstavnika Općine Kloštar Ivanić u Lokalnoj akcijskoj grupi Moslavina,

 **Predlagatelj: općinski načelnik, Željko Filipović:** Službeni predstavnik Općine Kloštar Ivanić u LAG-u Moslavina je općinski načelnik, a za njegovu ovlaštenu zamjenu u radu LAG-a predlažem da se imenuje gospodin Branko Šafran, zamjenik općinskog načelnika.

Otvara se rasprava. Zatvara se rasprava i daje se prijedlog na glasanje.

Jednoglasno se donosi

 O D L U K A

 o imenovanju zamjenika člana Skupštine

 – predstavnika Općine Kloštar Ivanić u Lokalnoj akcijskoj grupi Moslavina

 Članak 1.

 Općina Kloštar Ivanić jedan je od osnivača LAG-a Moslavine, a koji je osnovan radi ostvarivanja zajedničkih interesa svih uključenih dionika u svrhu ruralnog i ukupnog razvoja LAG-om obuhvaćenog područja.

 Članak 2.

Službeni predstavnik Općine Kloštar Ivanić u LAG-u Moslavina je gospodin Željko Filipović, općinski načelnik, a za njegovu ovlaštenu zamjenu u radu LAG-a imenuje se gospodin Branko Šafran, zamjenik općinskog načelnika.

 Članak 3.

Stupanjem na snagu ove Odluke prestaje važiti Odluka o imenovanju zamjenika člana Skupštine – predstavnika Općine Kloštar Ivanić u Lokalnoj akcijskoj grupi Moslavina, KLASA: 302-02/14-01-04, URBROJ: 238/14-01/04-14-02, od 14.07.2014. godine.

 Članak 4.

Ova Odluka stupa na snagu danom donošenja, a objavit će se u „Glasniku Zagrebačke županije“.

 **Točka 12.**

Rasprava o prijedlogu i donošenje Odluke o kratkoročnom zaduženju Općine Kloštar

Ivanić kod privredne banke Zagreb d.d.,

 **Predlagatelj: općinski načelnik, Željko Filipović**:Upoznaje prisutne sa prijedlogom Odluke o kratkoročnom zaduženju OKI.

Otvara se rasprava.

**Mislav Lukša:** u ovoj Odluci kamata je povoljnija. Načelnik je obećao da se nećemo trebati kreditno zaduživati, a sada se opet zadužujemo sa 1,5 mil. Molim da ne radimo inflacije, potrebno je da budemo oprezni, da se ne dovedemo u situaciju da 2,7 mil godišnje rezerviramo za otplatu kredita.

**Načelnik Željko Filipović:** Obaveza iduće godine za otplatu će biti oko 500.000,00 kn.

**Danijela Bardić:** Sa našim Proračunom ne bi mogli napraviti ni vrtić ni cestu u Čemernici i potrebno je stoga zaduženje. Smatram da će načelnik paziti na svaku kunu i apeliram na to.

Zatvara se rasprava i daje na glasanje.

Jednoglasno se donosi

 O D L U K A

 o kratkoročnom zaduženju Općine Kloštar Ivanić

 kod Privredne banke Zagreb d.d.

 Članak 1.

 Općinsko vijeće Općine Kloštar Ivanić odobrava kratkoročno zaduživanje Općine Kloštar Ivanić uzimanjem kratkoročnog kredita po principu dopuštenog prekoračenja po transakcijskom računu za redovno poslovanje Općine Kloštar Ivanić u iznosu 1.500.000,00 kn (slovima: milijunpetstotisuća kuna) kod Privredne banke Zagreb d.d..

 Članak 2.

 Predlaže se kratkoročni kredit uz slijedeće uvjete:

|  |  |  |
| --- | --- | --- |
| **1. Iznos i valuta**  |  | 1.500.000,00 HRK  |
| **2. Vrsta posla**  |  | Prekoračenje po poslovnom računu - kratkoročno  |
| **3. Tip posla**  |  | Novi plasman  |
|  |  |  |
| **4. Namjena posla**  |  | Za obrtna sredstva |
| **5. Krajnji rok korištenja**  |  | 29.11.2018.  |
| **6. Način korištenja**  |  | Dovođenjem u prekoračenje računa do visine odobrenog kredita najkasnije do radnog dana koji prethodi danu dospijeća kredita.  |
| **7. Rok i način vraćanja**  |  |
| **7.1. Način otplate**  |  | Prema mogućnostima klijenta, a najkasnije na dan dospijeća kredita.  |
| **7.2. Krajnji rok vraćanja**  |  | 30.11.2018.  |
| **8. Kamata**  |  |
|  |  |
| **8.1. redovna**  |  | Fiksna, 3,700000 % godišnje  |
|  |  |  |
| **8.1.1. način obračuna**  |  | mjesečno  |
| **8.2. zatezna**  |  | u visini zakonske zatezne kamatne stope  |
|  |  |  |
| **9. Naknade**  |  |  |
|  |  |  |
| **9.1. za obradu zahtjeva**  |  | 0,150000 %, jednokratno, najmanje HRK 1.000,00  |
|  |  |  |
| **9.2. za odobrenje kredita**  |  | 0,600000 %, jednokratno, najmanje HRK 500,00  |
| **9.3. za rezervaciju sredstava**  |  | 0,250000 % godišnje, tromjesečno, najmanje HRK 1.000,00 |
| **10. Osiguranje povrata**  |  |
| **10.1. Mjenica**  |  | 1 (jedan) komada bjanko vlastitih akceptiranih mjenica 'bez protesta' Klijenta, uz mjenično očitovanje.  |
|  |  |  |
| **10.2. Zadužnica**  |  | 1 (jedna) zadužnica Klijenta  |
| **11. Posebne ugovorne obveze**  |  | Klijent se obvezuje obavljati 100% svog kunskog platnog prometa preko svog transakcijskog računa otvorenog u Banci i 100% svog deviznog platnog prometa preko računa otvorenih u Banci. |
|   | Klijent se obvezuje sve tražbine s osnova ove Odluke, a posebno s osnova glavnice, redovne kamate, zatezne kamate, naknada i troškova, platiti na dan dospijećatražbina direktnim terećenjem svog transakcijskog računa koji ima otvoren kod Banke odnosno drugog računa po određenju Banke o čemu će ga Banka pisano obavijestiti,i to davanjem elektroničkog naloga za plaćanje od strane Banke, bez njegove posebne suglasnosti. |

 Članak 3.

 Kratkoročni kredit će se koristiti za održavanje tekuće likvidnosti Proračuna Općine Kloštar Ivanić te za financiranje rekonstrukcije dijela ulice Čemernica Lonjska.

 Članak 4.

 Ovlašćuje se načelnik Općine Kloštar Ivanić da zaključi ugovor o kratkoročnom kreditu – dopuštenom prekoračenju po transakcijskom računu, s Privrednom bankom Zagreb d.d..

 Članak 5.

 Ova Odluka stupa na snagu danom donošenja, a objavit će se u „Glasniku Zagrebačke županije“.

 **T o č k a 13.**

Razno.

Pod točkom razno nije bilo rasprave.

Završava se u 19,45.

Zapisničar: Predsjednik

Lidija Zubatović Općinskog vijeća:

 Krešimir Bunjevac